Nazario Karrikiri

Nazario Karrikiri Barnegarai (Iruñea, 1805eko uztailaren 28a - Madril, 1884ko urtarrilaren 12a) nafar bankari eta enpresaburua izan zen.

Ezaguna izan zen bere zezen ganadutegiagatik, zeina 1852ko San Ferminetan parte hartu baitzuen, lehenengo aldiz. Norteko Trenbide Sarearen sorreraren parte izan zen, eta baita Valentziako Grao ortua eta Baleztena Jauregiaren eraikuntzan ere. 

Politikoki isabelinoa izan zen, 1843-1879 bitartean, Nafarroako diputatu izan zen Madrilen 11 aldiz. Gizon ezaguna izan zen artelan-bilduma oparoa edukitzeagatik ere. Carmen Moso izan zen bere lehen emaztea, eta, ondoren, Pilar Ceriolarekin ezkondu eta alaba bat eduki zuten: Raimunda Carriquiri Ceriola. Alaba, izan zen bere ondasunen oinordekoa.

Artikutzaren desamortizazioaren osteko lehenengo jabea izan zen Joaquin Fagoagarekin batera eta 1844ko abuztuaren 12an, saldutako sortak erosi zituzten, hara nola: Goizaringo burdinola, eraikuntzak eta bere inguruko lurrak; Elamako burdinola, eraikuntzak eta bere inguruko lurrak eta Artikutzako burdinola, eraikuntzak eta inguruko lurrak. 1851an Joaquin Fagoagak bere partea saldu eta Karriquiri bihurtu zen Artikutzako jabe bakarra. 1875ean Raimunda Carriquiri, alabak jaso zituen lurrak oinordetzan.

 Erreferentziak 

 Ikus, gainera 
 Daniel Weisweiller

 Kanpo estekak 

Kategoria:Iruindarrak
Kategoria:Nafarroa Garaiko enpresaburuak
Kategoria:Euskal Herriko bankariak
Kategoria:Nafarroa Garaiko politikariak
Kategoria:Espainiako diputatuak